ตร.ปคบ. หิ้ว 4 ผู้ต้องหาคดี ยูฟัน ฝากขังครั้งแรก
ตร.ปคบ. หิ้ว 4 ผู้ต้องหาคดี ยูฟัน ฝากขังครั้งแรก เป็นเวลา 12 วัน ตั้งแต่วันที่ 22 พ.ค. – 2 มิ.ย.นี้ ที่ศาลอาญา ยัน ค้านประกันเหตุผู้ต้องหา มีพฤติการณ์ แอบขนเงินเหยื่อไปมาเลเซีย กลัวผู้ต้องหาหลบหนี,ที่ศาลอาญา ถ.รัชดาภิเษก วันที่ 22 พ.ค.2558 พ.ต.อ.ธนัท แสงตันชัย พนักงานสอบสวนกองบังคับการปราบปรามการกระทำความผิดเกี่ยวกับการคุ้มครองผู้บริโภค (ปคบ.) พร้อมกำลัง ได้ควบคุมตัว น.ส.ณัฏฐ์วรัญยช์ อุตมะแก้ว อายุ 24 ปี นายธีรวัจน์ พัชรสุยะใหญ่ อายุ 21 ปี น.ส.นิภาพร ละมี อายุ 37 ปี และนายบุน เกียท ชู (Mr.Boon Kiat Choo) อายุ 39 ปี ชาวมาเลเซีย ผู้ต้องหาทั้งสี่ คดีร่วมกันกู้ยืมเงินที่เป็นการฉ้อโกงประชาชน มายื่นคำร้องฝากขังต่อศาลครั้งแรก เป็นเวลา 12 วัน ตั้งแต่วันที่ 22 พ.ค. – 2 มิ.ย.นี้ เนื่องจากต้องสอบปากคำพยานอีก 15 ปาก, สอบปากคำผู้เสียหายอีกจำนวนมาก และรอผลการตรวจสอบลายพิมพ์มือของผู้ต้องหา และอื่น ๆ กรณีที่ผู้ต้องหา ร่วมกับ บริษัท ยูฟัน สโตร์ จำกัด ซึ่งประกอบธุรกิจจำหน่ายสินค้าขายตรง ผ่านระบบออนไลน์ ลักษณะแชร์ลูกโซ่ มีผู้เสียหายจำนวนมาก และมีเงินหมุนเวียนประมาณ 2 หมื่นล้านบาท,ท้ายคำร้องพนักงานสอบสวน ขอคัดค้านการประกัน เนื่องจากพวกผู้ต้องหามีพฤติการณ์การกระทำผิดลักษณะร่วมมือกันขนย้าย เคลื่อนย้าย ถ่ายเททรัพย์สิน ซึ่งเป็นเงินสดของผู้เสียหาย ออกนอกประเทศ ซึ่งนาย บุน เกียท ชู มีความเกี่ยวข้องเป็นเครือญาติ กับผู้ต้องหาอื่น และเป็นสามีของ น.ส.นิภาพร หากปล่อยชั่วคราว เกรงผู้ต้องหาจะหลบหนี ศาลพิจารณาคำร้องและสอบถามผู้ต้องหาแล้ว ไม่คัดค้าน จึงอนุญาตให้ฝากขังได้.
ตร.ปคบ. หิ้ว 4 ผู้ต้องหาคดี ยูฟัน ฝากขังครั้งแรก เป็นเวลา 12 วัน ตั้งแต่วันที่ 22 พ.ค. – 2 มิ.ย.นี้ ที่ศาลอาญา ยัน ค้านประกันเหตุผู้ต้องหา มีพฤติการณ์ แอบขนเงินเหยื่อไปมาเลเซีย กลัวผู้ต้องหาหลบหนี
ยูฟัน,ฝากขัง,12วัน,ศาลอาญา,ธนัท แสงตันชัย,พนักงานสอบสวน,กองบังคับการปราบปรามการกระทำความผิดเกี่ยวกับการคุ้มครองผู้บริโภค,ปคบ.,มาเลเซีย,ผู้ต้องหา,ขนเงิน,ค้านประกันตัว,ข่าว,ไทยรัฐออนไลน์,ข่าวสังคม,ภูมิภาค